Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 731/11/5507	Námestovo, 21.2.2013
EEČ : 2-41-42-2013

U Z N E S E N I E

Trestná vec:	obvinený XXXXX 
Zločin:	Prevádzačstvo podľa § 355 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Námestovo
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	ktorého sa mal dopustiť na tom skutkovom základe, že dňa 20. 12. 2011 približne okolo 17.00 hodine na území Poľskej republiky v meste Waršava, pri obchodnom dome McDonald prebral od doposiaľ nestotožnenej osoby čečenskej národnosti vystupujúcej pod menom Wáha, dve osoby - štátne občianky Ruskej federácie, čečenskej národnosti XXXXX, narodenú XXXXX v XXXXX, Grozneckij rajon, Čečenská republika, Ruská federácia, trvale bytom XXXXX XXXXX, byt  číslo XXXXX, Čečenská republika, Ruská federácia a XXXXX XXXXX, narodenú XXXXX v Čemiozernij rajon, Kustanajskaja oblasť, Ruská federácia, trvale bytom XXXXX, Čečenská republika, Ruská federácia, ktorým po predchádzajúcej dohode a za sľúbenú odmenu vo výške 500,- € umožnil nastúpiť do svojho vozidla značky Ford Galaxy 2,3, s evidenčným číslom XXXXX, červenej farby, registrovaným v Poľskej republike, s úmyslom tieto nelegálne previesť  cez Poľskú republiku ďalej cez územie Slovenskej republiky až do Viedne v Rakúskej republike, pričom dňa 21. 12. 2011 v čase 00.05 hodine po prechode poľsko-slovenskej štátnej hranice cez hraničný prechod Trstená, na ceste I/59 bolo vozidlo s osobami zastavené hliadkou Obvodného oddelenia Polocajného zboru Trstená a bolo zistené, že občianky Ruskej federácie sa na území Slovenskej republiky zdržiavajú neoprávnene bez potrebných víz,
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce
Odôvodnenie:
	Vyšetrovateľ Úradu hraničnej a cudzineckej polície Prezídia Policajného zboru, Oddelenia operatívnej činnosti a vyšetrovania Národnej jednotky boja proti nelegálnej migrácií v Banskej Bystrici vykonáva pod spisovou značkou UHCP-79/NJ-S-2011 trestné stíhanie obvineného XXXXX pre zločin prevádzačstva podľa § 355 odsek 2, písmeno a/ Trestného zákona, ktorého sa mal dopustiť na horeuvedenom skutkovom základe, podľa § 228 odsek 2 písmeno d/ Trestného poriadku, prerušil trestné stíhanie obvineného, pretože pre sa navrhovalo odovzdanie trestného stíhania do cudziny.
 	Vyšetrovateľ zároveň navrhol tunajšej prokuratúre vec odovzať na trestné stíhanie príslušným justičným orgánom v Poľskej republike, z ktorého podnetu následne tunajšia prokuratúra uvedenú vec odovzdala cestou Krajskej prokuratúry v Žiline spolu so žiadosťou o prevzatie trestného stíhania obvineného do Poľskej republiky. Poľská strana uvedenú žiadosť akceptovala a trestné stíhanie prevzala.
	Tunajšia prokuratúra následne cestou Krajskej prokuratúry v Žiline dňa 21.12.2012 obdržala správu, že obvinený bol za vyššie uvedený trestný čin spáchaný na území Slovenskej republiky právoplatne odsúdený, pričom bolo doručené aj konečné rozhodnutie a to rozsudok Okresného súdu v Novom Targu sp. zn. I Oz 77/12 zo dňa 23.11.2012, ktorým bol obvinenému XXXXX  právoplatne uznaný vinným pre uvedený skutok a bol mu uložený peňažný  trest vo výške 1.000,- Poľských zlotých, spolu s určením náhradného trestu odňatia slobody.

	Z uvedeného dôvodu tunajšia prokuratúra uznesením Pv 731/2011 - 16 zo dňa 21. 01. 2013 rozhodla podľa § 228 ods. 5 Trestného poriadku o pokračovaní v trestnom stíhaní, z dôvodu potreby ukončenia predmetnej trestnej veci. 
	Vzhľadom na skutočnosť, že o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce, rozhodla som tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Hozáková
prokurátorka